internet vaartha 251 Views
అభిమానుల కోసం వినూత్న ప్రయోగం
న్యూఢిల్లీ : దేశంలో ఇప్పుడు క్రికెట్‌ పీవర్‌ పట్టుకుంది.ఏ క్రికెట్‌ అభిమాని నోట విన్నా వరల్డ్‌ టి20  టోర్నీ గురించి మాట్లాడుకుంటున్నారు. టి20 ప్రపంచ కప్‌ మన దేశంలో జరుగుతుండ టంతో క్రికెట్‌ అభిమానులు పండుగ చేసుకుంటు న్నారు. ఇది ఇలా ఉండగా,ఈ మెగా టోర్నీకి ఉన్న క్రేజ్‌ను క్యాష్‌ చేసుకుంటున్నారు కొందరు వ్యాపారుస్థులు.క్రికెట్‌ సీజన్‌లో వివిధ ఆఫర్లతో తమ ఉత్పత్తులను విక్రయిస్తూ లాభాలు గడించడం సాధారణ విషయమే.అయితే ఢిల్లీలోని ఒక రెస్టారెంట్‌ యాజమాన్యం కొత్తగా ఆలోచించింది. ప్రముఖ హోటల్‌ తన మెనూను క్రికెట్‌ ప్యాన్స్‌ను ఆకట్టుకునేలా రూపొందించింది.రెస్టారెంట్‌లోని ఆహార పదార్ధాలకు క్రికెట్‌ షాట్ల పేరు పెట్టింది.లెగ్‌ గ్లాన్స్‌,లేట్‌ కట్‌,హెలికాప్టర్‌ షాట్లను మోనూలో పొందుపరిచింది. నోరూరించే పుట్టగొడుగుల పైకి టీమిండియా ధోనీ షాటైన హెలికాప్టర్‌ షాట్‌ పేరు పెట్టింది.ఇక వెస్టిండీస్‌ దిగ్గజం బ్రియాన్‌ లారా ఫేమస్‌ షాట్‌ లేట్‌ కట్‌ అని ఆర్డర్‌ చేస్తే వెజిటేబుల్‌ స్ప్రింగ్‌ రోల్‌ టేబుల్‌ పైకి వచ్చేస్తుంది.మటన్‌ స్కేవెర్డ్‌కు సంప్రదాయ టెస్ట్‌ క్రికెట్‌ ఫేమస్‌ క్రిన్స్‌ డ్రైవ్‌ పేరు పెట్టింది.మట్టి పాత్రలో తయారు చేసిన ఈ వంటకాన్ని తింటుంటే సచిన్‌ ట్రేడ్‌ మార్క్‌ స్ట్రయిట్‌ డ్రైవ్‌ చూస్తున్నంత ఫీలింగ్‌ కలుగుకమాన దని నిర్వాహకులు చెబుతున్నారు. అదే విధంగా టి20 ప్రపచం కప్‌ మ్యాచ్‌లను వీక్షించేందుకు ప్రత్యేక తెరలను కూడా ఏర్పాటు చేసింది. మైదానంలో ఆటగాళ్లు కొట్టే షాట్లను చూస్తూ తమ కిష్టమైన షాట్లను పసందుగా ఆరగించేయవచ్చన్న మాట. ఈ రెస్టారెంట్‌ వినూత్న ప్రయత్నాన్ని క్రికెట్‌ అభిమానులు కూడా బాగానే ఆదరిస్తుండటం గమనార్హం.